Anselmo Alliegro y Milá
Anselmo Alliegro y Milá (Yaguajay, 16. ožujka 1899. – Miami, FL, 22. studenog 1961.) je bio kubanski pravnik i političar, najznačajniji po tome što je bio treći premijer Kube tokom 1944. godine te što je 1959. godine na jedan dan bio vršitelj dužnosti predsjednika Kube. 

Alliegro je rođen u mjestu Yaguajay u obitelji talijansko-španjolskog porijekla. Nakon završenog pravnog fakulteta u Havani, posvetio se političkom radu. Godine 1925. izabran je u parlament, što će mu uspjeti još u dva navrata, a dva je puta bio izabiran i u senat. Jedno je vrijeme služio kao gradonačelnik Baracoe, a tri je puta bio ministar i to u resorima prometa, obrazovanja i gospodarstva. 

Tokom 1959., Alliegro se potpuno nespreman našao u centru političkih zbivanja. Naime, nakon uspjeha Castrove revolucije 1959. godine, diktator i predsjednik Fulgencio Batista je odlučio napustiti zemlju te je 1. siječnja iste godine prepustio zemlju Alliegru. Ipak, uvidjevši potpuno rasul središnje vlasti, Alliegri se odmah odlučio na ustavno odustajanje od vlasti prepuštajući predsjedništvo najstarijem sucu ustavnog suda, Carlosu Piedri, dok je on sam pobjegao avionom u New York, na ostavši na Kubi dovoljno dugo da vidi Castrovo preuzimanje vlasti. Preminuo je 1961. godine u Miamiju. 

Kubanski političari
Kubanski pravnici
Premijeri Kube
Predsjednici Kube